# Službeni list C 42/2022

| | ISSN 1977-1088 |
| --- | --- |
| Službeni list
  Europske unije | C 42 |
| | |
| Hrvatsko izdanje | Informacije i objave | Godište 65.27. siječnja 2022. |

ISSN 1977-1088

Službeni list

Europske unije

C 42

Hrvatsko izdanje

Informacije i objave

Godište 65.27. siječnja 2022.

---

| Sadržaj | Stranica |
| --- | --- |
| | IV.   Obavijesti |
| | OBAVIJESTI DRŽAVA ČLANICA |
| 2022/C 42/01 | Informacije koje su dostavile države članice u vezi sa zabranom ribolova | 1 |
| | OBAVIJESTI U VEZI S EUROPSKIM GOSPODARSKIM PROSTOROM |
| | Nadzorno tijelo EFTA-e |
| 2022/C 42/02 | Obavijest Nadzornog tijela EFTA-e o kamatnim stopama koje se primjenjuju na povrat državnih potpora i referentnim/diskontnim stopama za države EFTA-e za razdoblje od 1. studenog 2021.
  (Objavljena u skladu s pravilima o referentnim i diskontnim stopama utvrđenima u dijelu VII. Smjernica ESA-e o državnim potporama i člankom 10. Odluke ESA-e br. 195/04/COL od 14. srpnja 2004.) | 2 |

Sadržaj

Stranica

IV.   Obavijesti

OBAVIJESTI DRŽAVA ČLANICA

2022/C 42/01

Informacije koje su dostavile države članice u vezi sa zabranom ribolova

1

OBAVIJESTI U VEZI S EUROPSKIM GOSPODARSKIM PROSTOROM

Nadzorno tijelo EFTA-e

2022/C 42/02

Obavijest Nadzornog tijela EFTA-e o kamatnim stopama koje se primjenjuju na povrat državnih potpora i referentnim/diskontnim stopama za države EFTA-e za razdoblje od 1. studenog 2021.
  (Objavljena u skladu s pravilima o referentnim i diskontnim stopama utvrđenima u dijelu VII. Smjernica ESA-e o državnim potporama i člankom 10. Odluke ESA-e br. 195/04/COL od 14. srpnja 2004.)

(Objavljena u skladu s pravilima o referentnim i diskontnim stopama utvrđenima u dijelu VII. Smjernica ESA-e o državnim potporama i člankom 10. Odluke ESA-e br. 195/04/COL od 14. srpnja 2004.

2

---

| | V.   Objave |
| --- | --- |
| | DRUGI AKTI |
| | Europska komisija |
| 2022/C 42/03 | Objava zahtjeva za odobrenje izmjene specifikacije proizvoda koja nije manja u skladu s člankom 50. stavkom 2. točkom (a) Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode | 3 |

V.   Objave

DRUGI AKTI

Europska komisija

2022/C 42/03

Objava zahtjeva za odobrenje izmjene specifikacije proizvoda koja nije manja u skladu s člankom 50. stavkom 2. točkom (a) Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode

3

---

| HR | |
| --- | --- |

HR

---

IV. Obavijesti

OBAVIJESTI DRŽAVA ČLANICA

| 27.1.2022 | HR | Službeni list Europske unije | C 42/1 |
| --- | --- | --- | --- |

27.1.2022

HR

Službeni list Europske unije

C 42/1

---

Informacije koje su dostavile države članice u vezi sa zabranom ribolova

(2022/C 42/01)

Na temelju članka 35. stavka 3. Uredbe Vijeća (EZ) br. 1224/2009 od 20. studenoga 2009. o uspostavi sustava kontrole Unije za osiguranje sukladnosti s pravilima zajedničke ribarstvene politike (1) donesena je odluka o zabrani ribolova kako je utvrđeno u sljedećoj tablici:

| Datum i vrijeme zabrane | 18.12.2021. |
| --- | --- |
| Trajanje | 18.12.2021.–31.12.2021. |
| Država članica | Europska unija (sve države članice) |
| Stok ili skupina stokova | COD/1N2AB. |
| Vrsta | Bakalar (Gadus morhua) |
| Zona | Norveške vode u zonama 1 i 2 |
| Vrste ribarskih plovila | — |
| Referentni broj | 25/TQ92 |

Datum i vrijeme zabrane

18.12.2021.

Trajanje

18.12.2021.–31.12.2021.

Država članica

Europska unija (sve države članice)

Stok ili skupina stokova

COD/1N2AB.

Vrsta

Bakalar (Gadus morhua)

Zona

Norveške vode u zonama 1 i 2

Vrste ribarskih plovila

—

Referentni broj

25/TQ92

---

(1)  SL L 343, 22.12.2009., str. 1.

---

OBAVIJESTI U VEZI S EUROPSKIM GOSPODARSKIM PROSTOROM

Nadzorno tijelo EFTA-e

| 27.1.2022 | HR | Službeni list Europske unije | C 42/2 |
| --- | --- | --- | --- |

27.1.2022

HR

Službeni list Europske unije

C 42/2

---

Obavijest Nadzornog tijela EFTA-e o kamatnim stopama koje se primjenjuju na povrat državnih potpora i referentnim/diskontnim stopama za države EFTA-e za razdoblje od 1. studenog 2021.

(Objavljena u skladu s pravilima o referentnim i diskontnim stopama utvrđenima u dijelu VII. Smjernica ESA-e o državnim potporama i člankom 10. Odluke ESA-e br. 195/04/COL od 14. srpnja 2004. (1))

(2022/C 42/02)

Osnovne stope izračunane su u skladu s poglavljem o metodi za utvrđivanje referentnih i diskontnih stopa ESA-inih Smjernica o državnim potporama, kako su izmijenjene Odlukom ESA-e br. 788/08/COL od 17. prosinca 2008. Primjenjive referentne stope utvrđuju se tako da se osnovnoj stopi doda odgovarajuća marža u skladu sa Smjernicama o državnim potporama.

Osnovne stope utvrđene su kako slijedi:

| | Island | Lihtenštajn | Norveška |
| --- | --- | --- | --- |
| 1.11.2021. – | 1,50 | -0,61 | 0,38 |

Island

Lihtenštajn

Norveška

1.11.2021. –

1,50

-0,61

0,38

---

(1)  SL L 139, 25.5.2006., str. 37. i Dodatak o EGP-u uz SL br. 26/2006, 25. svibnja 2006.., str. 1.

---

V. Objave

DRUGI AKTI

Europska komisija

| 27.1.2022 | HR | Službeni list Europske unije | C 42/3 |
| --- | --- | --- | --- |

27.1.2022

HR

Službeni list Europske unije

C 42/3

---

Objava zahtjeva za odobrenje izmjene specifikacije proizvoda koja nije manja u skladu s člankom 50. stavkom 2. točkom (a) Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode

(2022/C 42/03)

Ova je objava temelj za podnošenje prigovora na zahtjev za izmjenu u skladu s člankom 51. Uredbe (EU) br. 1151/2012 Europskog parlamenta i Vijeća (1) u roku od tri mjeseca od datuma objave

ZAHTJEV ZA ODOBRENJE IZMJENE KOJA NIJE MANJA U SPECIFIKACIJI PROIZVODA ZAŠTIĆENE OZNAKE IZVORNOSTI/ZAŠTIĆENE OZNAKE ZEMLJOPISNOG PODRIJETLA

Zahtjev za odobrenje izmjene u skladu s člankom 53. stavkom 2. prvim podstavkom Uredbe (EU) br. 1151/2012

„Agneau du Périgord”

EU br.: PGI-FR-0711- AM01 – 30. travnja 2021.

ZOI ( ) ZOZP (X)

1.   Skupina koja podnosi zahtjev i legitimni interes

| AREOVLA |
| --- |
| Europarc – 3 Avenue Léonard de Vinci |
| 33608 Pessac Cedex |

AREOVLA

Europarc – 3 Avenue Léonard de Vinci

33608 Pessac Cedex

Tel. +33 556008450

E-pošta : areovla@gmail.com

Sastav i legitimni interes: AREOVLA je udruženje čiji su članovi uzgajivači, organizacije proizvođača i klaoničari janjadi „Agneau du Périgord”. Stoga ima legitimni interes za podnošenje zahtjeva za izmjenu specifikacije.

2.   Država članica ili treća zemlja

Francuska

3.   Rubrika specifikacije proizvoda na koju se primjenjuje izmjena

| ☐ | Naziv proizvoda |
| --- | --- |

☐

Naziv proizvoda

| ☒ | Opis proizvoda |
| --- | --- |

☒

Opis proizvoda

| ☒ | Zemljopisno područje |
| --- | --- |

☒

Zemljopisno područje

| ☒ | Dokaz o podrijetlu |
| --- | --- |

☒

Dokaz o podrijetlu

| ☒ | Metoda proizvodnje |
| --- | --- |

☒

Metoda proizvodnje

| ☒ | Povezanost |
| --- | --- |

☒

Povezanost

| ☒ | Označivanje |
| --- | --- |

☒

Označivanje

| ☒ | Ostalo : ažuriranje podataka o skupini koja podnosi zahtjev, brisanje predstavljanja skupine i razloga za podnošenje zahtjeva, vrsta proizvoda, kontrolna tijela, nacionalni zahtjevi. |
| --- | --- |

☒

Ostalo : ažuriranje podataka o skupini koja podnosi zahtjev, brisanje predstavljanja skupine i razloga za podnošenje zahtjeva, vrsta proizvoda, kontrolna tijela, nacionalni zahtjevi.

4.   Vrsta izmjene

| ☒ | Izmjena specifikacije proizvoda registriranog ZOI-ja ili ZOZP-a koja se ne može smatrati manjom izmjenom u skladu s člankom 53. stavkom 2. trećim podstavkom Uredbe (EU) br. 1151/2012. |
| --- | --- |

☒

Izmjena specifikacije proizvoda registriranog ZOI-ja ili ZOZP-a koja se ne može smatrati manjom izmjenom u skladu s člankom 53. stavkom 2. trećim podstavkom Uredbe (EU) br. 1151/2012.

| ☐ | Izmjena specifikacije proizvoda registriranog ZOI-ja ili ZOZP-a za koji nije objavljen jedinstveni dokument (ili istovrijedan dokument) koja se ne može smatrati manjom izmjenom u skladu s člankom 53. stavkom 2. trećim podstavkom Uredbe (EU) br. 1151/2012 |
| --- | --- |

☐

Izmjena specifikacije proizvoda registriranog ZOI-ja ili ZOZP-a za koji nije objavljen jedinstveni dokument (ili istovrijedan dokument) koja se ne može smatrati manjom izmjenom u skladu s člankom 53. stavkom 2. trećim podstavkom Uredbe (EU) br. 1151/2012

5.   Izmjene

5.1.   Izmjene koje utječu na ključne elemente

Rubrika „Opis proizvoda”

U dijelu 2.3. „Svojstva proizvoda stavljenih na tržište” proizvodima koji nose ZOZP dodani su bubrezi, prsna žlijezda, srce, jetra, jezik i nožice janjadi. Dopušteni su samo ti nusproizvodi klanja s janjećih trupova odabranih kao ZOZP.

U trenutku priznavanja ZOZP-a janjadi „Agneau du Périgord” tržišni plasman tih proizvoda bio je nizak. Posljednjih godina taj je plasman porastao i omogućio učinkovitije iskorištavanje većeg dijela trupa, zahvaljujući čemu je poboljšana prepoznatljivost janjadi sa ZOZP-om „Agneau du Périgord”. Naime, neki mesari preferiraju da im se isporuči cijeli trup s nusproizvodima klanja kako bi ga u potpunosti iskoristili, prvenstveno s bubrezima koji su sastavni dio trupa. Slično tome, ako se trup prodaje u komadima, prodajna mjesta žele da svi dijelovi janjadi budu obuhvaćeni ZOZP-om, a ne da trup bude sa ZOZP-om, a nusproizvodi klanja istog janjeta standardni.

Zbog uvrštavanja nusproizvoda klanja izmijenjeno je pakiranje trupa za koji je bilo navedeno „bez glave, utrobe i runa”. Riječ utroba izbrisana je zbog uvrštavanja nusproizvoda klanja na popis proizvoda obuhvaćenih ZOZP-om, od kojih su neki dio definicije utrobe (jetra, srce, pluća, dušnik i dio ošita u cjelini – definicija utrobe iz standarda UN-a iz 2008.).

U skladu s tim mijenja se jedinstveni dokument.

Rubrika „Zemljopisno područje”

Izmijenjeno je razgraničenje zemljopisnog područja. Zemljopisno područje ZOZP-a „Agneau du Périgord” prošireno je na 24 općine departmana Dordogne i 93 općine departmana Lot-et-Garonne.

Te općine nisu bile obuhvaćene pri podnošenju zahtjeva za priznavanje ZOZP-a ponajprije zbog toga što u to vrijeme na tom području nije bilo uzgajivača ovaca. One su, međutim, vrlo slične općinama zemljopisnog područja obuhvaćenima ZOZP-om zbog geoloških, topoloških i klimatoloških svojstava, ali i zbog slične poljoprivredne prakse (poljoprivredne općine s pretežno mješovitim uzgojem, jednake pasmine ovaca, teško obradiva geološki homogena zemljišta), pa je uzgoj ovaca u tom sektoru ponovno pokrenut.

Osim toga, zemljopisno područje izmijenjeno je kako bi se ispravile neke pogreške u registriranoj specifikaciji: šest općina nije bilo na popisu, ali su bile dio tlocrta područja, a jedna je općina, naprotiv, bila na popisu, ali izvan tlocrta, kao jedan odvojeni pratilac. Ona je izbrisana iz zemljopisnog područja.

Popis općina ažuriran je u glavnom dijelu specifikacije.

Zbog te promjene zemljopisno područje sada obuhvaća departman Dordogne u cijelosti.

U skladu s tim mijenja se jedinstveni dokument.

5.2.   Izmjene koje ne utječu na ključne elemente

Rubrika „Opis proizvoda”

Taj je dio potpuno preinačen kako bi se u središte stavio opis proizvoda „Agneau du Périgord” i istaknule posebnosti uzgoja janjadi sa ZOZP-om „Agneau du Périgord”, odnosno dugotrajno sisanje i posebna ishrana u završnoj fazi, uglavnom na bazi cjelovitih ili spljoštenih žitarica.

Konkretno, opisni elementi mesa (boja i kvaliteta masnog tkiva) usklađeni su s 5. rubrikom „Opis metode proizvodnje poljoprivrednog proizvoda”.

Međutim, nisu izmijenjena svojstva proizvoda, odnosno ishrana janjadi, otporne ili poluotporne pasmine ženki ili mesne pasmine mužjaka, dob za klanje, masa, boja mesa i kvaliteta masnog tkiva.

Dodana je mogućnost stavljanja na tržište mesa i nusproizvoda klanja janjadi „Agneau du Périgord” u zamrznutom obliku. Duboko zamrzavanje proizvoda danas je od velike važnosti za stavljanje na tržište proizvoda sa ZOZP-om. Ono omogućuje čuvanje proizvoda i riječ je o novom načinu pakiranja, popularnom među potrošačima. Zahvaljujući dubokom zamrzavanju proizvodi sa ZOZP-om moći će se pozicionirati na novim tržištima, posebice u području javne prehrane.

U specifikaciji su utvrđeni uvjeti za obavljanje te radnje (postupka kojim se u roku od najviše deset sati postiže unutarnja temperatura od –18 °C), određeni su najkraći rok trajanja i najdulji rok od klanja do zamrzavanja.

Neki su stavci brisani ili zato što ne pružaju dodatne informacije odnosno informacije koje su potrebne za opis proizvoda ili zato što se u njima ne navodi obveza nego samo opis prakse u trenutku sastavljanja specifikacije, ili je riječ o upućivanjima na zakonodavstvo o razvrstavanju trupova i prekrivenosti masnim tkivom.

Izbrisan je i opis kuhanog mesa. Naime, ZOZP „Agneau du Périgord” jamstvo je posebne proizvodnje od rođenja (i prije, s uzgojem stada) do odabira i stavljanja na tržište trupova, ali ne može jamčiti da će kriteriji za kuhano meso kao što su okus, tekstura ili miris biti ispunjeni. Osim toga, ti elementi imaju slab razlikovni učinak i teško ih je kontrolirati.

U skladu s tim izmijenjen je jedinstveni dokument.

Rubrika „Podaci koji dokazuju podrijetlo proizvoda sa zemljopisnog područja”

Dodani su elementi kojima se osigurava sljedivost nusproizvoda klanja i zamrznutih proizvoda, a izbrisana su preklapanja s općim propisima i elementi koji se odnose na kontrolni postupak predviđen u planu kontrole.

U okviru sustava definirani su potrebni dokumenti, zapisi i minimalne očekivane informacije u svakoj fazi vijeka trajanja proizvoda (uzgoj, izlov, klanje, pakiranje, rezanje i zamrzavanje).

Odredbe o prodajnim mjestima izbrisane su jer se ne odnose na sljedivost, nego dijelom na preporuke, a dijelom na zahtjeve za stavljanje na tržište koji ne utječu na bitna svojstva proizvoda. Osim toga, teško ih je kontrolirati s obzirom na raznolikost mogućih prodajnih mjesta tog ZOZP-a.

Izbrisani su primjeri dokumenata kojima se osigurava sljedivost u svim fazama proizvodnje proizvoda.

Mijenja se i jedinstveni dokument kako bi se izbrisala rečenica o identifikaciji uzgajivača koja se ne odnosi na podatke predviđene za tu rubriku jedinstvenog dokumenta. Osim toga, riječ je o podacima koji se odnose na kontrolu i koji su navedeni u planu kontrole.

Rubrika „Metoda proizvodnje”

Podnaslov 5.2.1. „Genetsko podrijetlo”

Među pasmine odobrene za ženke ovaca dodane su pasmine Charmoise i Causse du Lot. Riječ je o dvjema povijesnim pasminama regije Périgord koje u trenutku priznavanja naziva „Agneau du Périgord” kao ZOZP-a nisu bile obuhvaćene zbog smanjenog broja grla. Međutim, spominju se u rubrici „Povezanost sa zemljopisnim podrijetlom” važeće specifikacije (povijesni prikaz uzgoja ovaca). Riječ je o dvjema pasminama koje se odlikuju komplementarnim prednostima (otpornost, razmnožavanje, konformacija) za uklapanje u metode uzgoja janjadi „Agneau du Périgord” i posebnim značajkama tog područja.

Pasmina Charmoise prisutna je u Périgordu od početka 20. stoljeća; ta je regija čak jedno od područja najveće koncentracije te pasmine. Te ovce, prave „obrezivačice”, održavaju zemljišta, otvaraju zatvorene prostore i doprinose sprječavanju požara. U vrijeme podnošenja prvotnog zahtjeva za dodjelu ZOZP-a ta pasmina nije obuhvaćena jer je u Périgordu bila gotovo nestala. Stočari je već nekoliko godina ponovno uvode, posebno u okviru stočarskih projekata. Njezin potencijal za to područje procjenjuje se na 700 ovaca.

Od sredine 20. stoljeća pasmina Causse du Lot proširila se na visoravni regije Périgord Noir. Usto, riječ je o vrlo nezahtijevnoj pasmini, čija su prirodna svojstva izdržljivosti, otpornosti na toplinu i krpelje (piroplazmoza) i predispozicija za hodanje posebno prikladni za suhe i oskudne visoravni istočnog Périgorda. Osim toga, ona zna kako iskoristiti sve travnate resurse koje pase: ako je potrebno brsti drvenaste biljke da bi upotpunila svoje hranidbene potrebe. Kao i kod pasmine Charmoise, u vrijeme podnošenja zahtjeva za priznavanje naziva „Agneau du Périgord” kao ZOZP-a njezina je populacija bila uvelike smanjena, ali je sada ponovno uvrštena u zemljopisno područje, a lokalni potencijal procijenjen joj je na 4 800 grla ovaca.

Naposljetku, budući da se naziv pasmine „INRA 401 Romane” prije nekoliko godina službeno promijenio u „Romane” specifikacija je izmijenjena.

Izbrisani su i određeni stavci koji se ne uklapaju u definiranje uvjeta proizvodnje ili se odnose na opće uvjete, primjerice: „Posebna pozornost posvećuje se homogenosti značajki oblika, ranog rasta i razvoja mišićnog i masnog tkiva, koje znatno utječu na posebnost proizvoda” ili „Posebna pozornost posvećuje se okotu janjadi. Uzgajivač provodi sve mjere kako bi ovcama i njihovoj janjadi osigurao najbolje uvjete udobnosti i dobrobiti. ”

U skladu s tim izmijenjen je jedinstveni dokument.

Podnaslov 5.2.2. „Sustav uzgoja”

Dodane su nove obveze koje obuhvaćaju važeće proizvodne prakse proizvođača janjadi sa ZOZP-om, koje se odnose na prozračivanje objekata za uzgoj, gustoću životinja u objektima, kvalitetu stelje i čišćenje objekata.

Podnaslov 5.2.4. „Ishrana janjadi”

Odredba o boksovima za janjenje preinačena je kako bi se njezin tekst uskladio s praksama uzgajivača koji stavljaju male skupine od nekoliko ovaca u male ograđene prostore: stoga je izraz „ograđeni prostori” dodan izrazu „boksovi”.

Zatim se, ovisno o slučaju, može dogoditi da ovce ostanu sa svojom janjadi više od 48 sati (teškoće s prihvaćanjem, problemi sa sisanjem itd.), zbog čega je izraz „od 24 do 48 sati” zamijenjen izrazom „najmanje 24 sata”.

Rečenica u kojoj se navodi da se janjad odbija od mlijeka „obično u dobi od 80 do 90 dana” izbrisana je jer je isključivo informativna.

Rubrika „Ishrana janjadi” bila je podijeljena u tri faze prema starosti janjadi: od 0 do 20 dana, od 20 do 60 dana, i 60 dana i više.

Ograničenje od 20 dana izbrisano je zbog mogućnosti kontrole jer ta faza zapravo odgovara isključivo fiziološkom stadiju razvoja janjadi. Naime, budući da probavni sustav janjadi do dobi od otprilike tri tjedna nije prilagođen za probavu dopunske krmne smjese, janjad je ne konzumira, čak i ako joj ima pristup. Ovisno o pojedinačnim slučajevima, dob u kojoj se počinje konzumirati dopunska krmna smjesa može varirati do nekoliko dana, a prosjek je i dalje 20.

Najkraće razdoblje od 60 dana prije odbijanja od mlijeka zadržano je. Tim ograničenjem jamči se da će janjad dulje vrijeme svojeg života sisati, zbog čega će meso „Agneau du Périgord” poprimiti prepoznatljiva svojstva.

Tim novim tekstom ističe se ishrana janjadi namijenjene za ZOZP „Agneau du Périgord”: razdoblje sisanja majčina mlijeka, nakon kojeg slijedi završno razdoblje s ishranom koja se temelji na krmivu i cjelovitim ili spljoštenim žitaricama, zaslužnima za kvalitetu i ugled janjadi „Agneau du Périgord”. Završna faza u ovčarnicima više nije obvezna.

Odredbe o zabrani silaže i baliranja sjenaže premještene su jer se odnose na cijeli život janjadi, a ne samo na rane faze njihova života, što bi se iz tog položaja u dokumentu moglo zaključiti. Te su odredbe prebačene na kraj rubrike „5.2.4. Ishrana janjadi” kako bi se izričito obuhvatile sve faze ishrane janjadi.

Odjeljak specifikacije koji se odnosi na ishranu izmijenjen je kako bi se uskladio s nomenklaturom europskog zakonodavstva o Katalogu krmiva (Uredba (EU) br. 68/2013), kako bi se specifikacija dopunila radi veće preciznosti i kako bi se prilagodio opis stvarnih praksi uzgajivača janjadi sa ZOZP-om „Agneau du Périgord”.

Popis sirovina odobrenih za hranidbu janjadi sa ZOZP-om omogućuje da se iz njihove ishrane ne isključe stare žitarice, uljarice, proteinski usjevi ili gomolji koji se iznova uzgajaju i namjenjuju za hranidbu životinja zbog njihove raznolikosti i važnosti za poljoprivredu (cikorija, proso, kvinoja, zob, bob itd.).

Izbrisana je odredba o ograničavanju udjela kukuruza u obroku na 25 %.

Ta je odredba bila uvrštena u trenutku podnošenja zahtjeva za priznavanje jer se sumnjalo da kukuruz utječe na žutu boju masnog tkiva trupa. Istraživanja koja je proveo Institut za uzgoj pokazala su da te sumnje nisu bile utemeljene, stoga više nema razloga za ograničenje udjela kukuruza na najviše 25 % obroka. Osim toga, za hranidbu janjadi prikladne su sve žitarice.

Posebnost proizvoda temelji se na obliku žitarica (cjelovite ili spljoštene), a ne na njihovoj vrsti. Oblik žitarica utječe na njihovu probavljivost, a time i na glikemijski indeks. Žitarice koje su prekomjerno fizički prerađene (mljevene ili u obliku brašna) brže će se probaviti te uzrokovati nagli porast inzulina i štetno pohranjivanje masti. S druge strane, cjelovite ili spljoštene žitarice sporije će se probaviti, uzrokovati blaži porast inzulina, a time i bolju probavljivost hrane, uz pohranjivanje masti veće čvrstoće i u prikladnijim količinama.

Ukinuta je obveza da podrijetlo žitarica mora biti ograničeno na zemljopisno područje. Neki dijelovi zemljopisnog područja strmi su i katkad neplodni te je proizvodnja žitarica na tim područjima složenija. Osim toga, uzgajivači koji ne proizvode žitarice moraju kupovati ukupnu potrebnu količinu žitarica. Obveza upotrebe žitarica isključivo sa zemljopisnog područja za janjad namijenjenu ZOZP-u „Agneau du Périgord” veliko je ograničenje za gospodarske subjekte, a nesamostalnim uzgajivačima može uzrokovati teškoće u opskrbi. Ključni element za proizvođače, kojim se dijelom jamči posebnost mesa janjadi „Agneau du Périgord” jest oblik žitarica, koji nije izmijenjen: cijela ili spljoštena zrna.

Treba istaknuti da je za krmiva ta obveza podrijetla i dalje prisutna.

Kad je riječ o aditivima, skupina predlaže negativan popis kojim se zabranjuju određene kategorije proizvoda.

Svim tim izmjenama ne dovode se u pitanje posebnost proizvoda i uzročna veza između ishrane i janjadi „Agneau du Périgord”.

Jedinstveni dokument je izmijenjen.

Podnaslov 5.3. „Uvjeti prijevoza i karencije prije klanja”

Izmjene se odnose na tekst i stoga omogućuju brisanje rečenica koje su nepotrebne jer se odnose na uobičajene, ali ne i obvezne prakse („u praksi je često kraće”, „najčešće kolje dan nakon”).

Podnaslov 5.4. „Klanje”

Regulatorne odredbe ili odredbe plana kontrole, kao i ilustracije, brisane su kako bi se zadržale samo odredbe koje je moguće kontrolirati. Ciljne vrijednosti nisu izmijenjene.

Podnaslov 5.5. „Konačni odabir trupova”

Kao i u dijelu koji se odnosi na opis, tekst o boji masnog tkiva s elementima iz ljestvice boje i postojanosti masnog tkiva revidiran je i usklađen: masno tkivo je bijelo ili blago obojeno. I opis boje mesa revidiran je i usklađen: meso je svjetloružičaste boje.

Podnaslov 5.6. „Odabir nusproizvoda klanja”

Dodane su odredbe o odabiru i čuvanju nusproizvoda klanja.

Naposljetku, podnaslov „Rezanje i pakiranje” izbrisan je jer su njegove odredbe već navedene u zakonodavstvu, a dodane su odredbe o zamrznutim proizvodima.

Rubrika „Povezanost”

U mnogim pododjeljcima važeće specifikacije razrađuju se elementi povezanosti proizvoda i njegova zemljopisnog podrijetla. Oni su grupirani i sažeti u rubrici specifikacije „Podaci koji potvrđuju povezanost sa zemljopisnim područjem”.

Ti su podaci reorganizirani u tri dijela kako bi se bolje definirale posebnosti zemljopisnog područja, posebnosti proizvoda i uzročna povezanost.

Dio o posebnosti područja sažetak je podataka iz važeće specifikacije, organiziran u dva dijela: u prvom su opisani zemljopisni položaj Périgorda, njegova zemljopisna svojstva i klima, a u drugom povijest i običaji u sektoru ovčarstva u Périgordu, uvjetovani ograničenjima sredine.

U dijelu o posebnosti proizvoda opisana su posebna svojstva janjadi „Agneau du Périgord”. Kao i u dijelu o opisu, uklonjeni su deskriptori za kuhano janjeće meso. ZOZP „Agneau du Périgord” jamstvo je posebne proizvodnje od rođenja janjadi do odabira i stavljanja na tržište trupova, ali ne može jamčiti da će kriteriji za kuhano meso kao što su okus, tekstura ili miris biti ispunjeni.

Uzročna veza temelji se na kvaliteti i ugledu janjadi „Agneau du Périgord”. U tom dijelu izložene su informacije navedene u specifikaciji proizvoda i važećem jedinstvenom dokumentu. Pokazan je utjecaj okoliša na proizvodne prakse, zbog čega „Agneau du Périgord” ima posebna svojstva.

Osim toga, dodan je i uvodni stavak kako bi se prikazala osnova za povezanost sa zemljopisnim podrijetlom.

I jedinstveni dokument izmijenjen je kako bi odgovarao tekstu te rubrike specifikacije.

Rubrika „Označivanje”

Ukinuta je obveza stavljanja na tržište janjadi s logotipom ZOZP-a.

Odredba koja se odnosi na obvezu da sve meso sa ZOZP-om treba pratiti potvrda o podrijetlu (Certificat de Garantie d’Origine, C.G.O.) (trup) ili ono mora nositi oznaku maloprodajne jedinice (komadi) premještena je u tu rubriku.

U skladu s tim izmijenjen je jedinstveni dokument.

5.3.   Izmjene teksta:

U rubriku „Nadležni odjel države članice” dodani su podaci za kontakt Nacionalnog instituta za kvalitetu i podrijetlo (INAO), koji djeluje kao nadležno tijelo države članice u skladu s Uredbom (EU) br. 1151/2012.

U rubrici „Skupina koja podnosi zahtjev” ažurirani su podaci o skupini. Izbrisan je opisni dio koji se odnosi na skupinu koja podnosi zahtjev.

Izbrisan je dio „Predstavljanje skupine i razlozi za podnošenje zahtjeva”.

U rubrici „Vrsta proizvoda” odredba podnaslova „2.2. Vrsta proizvoda” revidirana je kako bi bila u skladu s nomenklaturom koja je trenutačno na snazi.

U rubrici „Zemljopisno područje” izbrisana je karta zemljopisnog područja. Dodana je rečenica u kojoj se navodi da su kartografski dokumenti koji se odnose na zemljopisno područje dostupni na internetskim stranicama Nacionalnog instituta za podrijetlo i kvalitetu.

Dio o prezentaciji proizvoda i opisu područja (opći geološki, klimatski i povijesni aspekti departmana Dordogne) izbrisani su. Međutim, podaci povezani s proizvodom zadržani su i ponovno navedeni u dijelu o povezanosti s podrijetlom.

U rubrici „Metoda proizvodnje” shema životnog ciklusa iz specifikacije ažurirana je kako bi bila u skladu s preinakom specifikacije.

Odredba o razdoblju izuzeća od sedam godina od datuma dobivanja ZOZP-a, koje se odnosi na genski profil uklonjena je jer je razdoblje izuzeća isteklo.

Izbrisan je stavak kojim se predviđa izuzeće za umjetno osjemenjivanje u trajanju od sedam godina od datuma dobivanja ZOZP-a jer je razdoblje izuzeća isteklo.

Odredba kojom se predviđa izuzeće od trajanja uzgoja majki na otvorenom zbog „izvanrednih vremenskih uvjeta” izbrisana je kako bi se specifikacija proizvoda uskladila s Uredbom (EU) br. 1151/2012, kojom se utvrđuje okvir za odobrenje privremenih izmjena propisano člankom 6. stavkom 3. njezine delegirane uredbe, odnosno Uredbe (EU) br. 664/2014.

U skladu s postojećim uputama na nacionalnoj razini, čija je svrha usklađivanje teksta specifikacija proizvoda, u rubrici „Kontrolno tijelo” izbrisani su naziv i podaci za kontakt certifikacijskog tijela. Odsad se u toj rubrici navode podaci o francuskim nadležnim tijelima u području kontrole: Nacionalni institut za podrijetlo i kvalitetu (INAO) i Glavna uprava za tržišno natjecanje, potrošačka pitanja i sprečavanje prijevara (DGCCRF). Naziv i podaci za kontakt certifikacijskog tijela dostupni su na internetskim stranicama INAO-a te u bazi podataka Europske komisije.

S obzirom na izmjene nacionalnih zakona i propisa, rubrika „Nacionalni zahtjevi” predstavljena je u obliku tablice s glavnim elementima koje treba kontrolirati i načinima njihova ocjenjivanja.

JEDINSTVENI DOKUMENT

„Agneau du Périgord”

EU BR.: PGI-FR-0711-AM01-30. travnja 2021.

ZOI ( ) ZOZP (X)

1.   Naziv

„Agneau du Périgord”

2.   Država članica ili treća zemlja

Francuska

3.   Opis poljoprivrednog ili prehrambenog proizvoda

3.1.   
  Vrsta proizvoda

Razred 1.1. Svježe meso (i nusproizvodi klanja)

3.2.   
  Opis proizvoda na koji se odnosi naziv iz točke 1.

„Agneau du Périgord” je janjad dojena najmanje 60 dana, a u završnoj fazi hranjena hranom za životinje koja se uglavnom temelji na cjelovitim ili spljoštenim žitaricama.

„Agneau du Périgord” je janjad zaklana u dobi od 80 do 180 dana, mase trupa od 15 do 21 kg i mesnata zahvaljujući odabiru ovana mesnih pasmina, a ovaca otpornih ili poluotpornih pasmina.

Ovnovi se odabiru od sljedećih mesnih pasmina: Berrichon, Charollais, Ile de France, Rouge de l’Ouest, Suffolk, Texel.

Ovce su čistokrvne otporne pasmine Lacaune viande, Blanche du Massif central, Causse du Lot i Romane ili poluotporne Charmoise ili ženke nastale križanjem prethodno navedenih otpornih i mesnih pasmina.

„Agneau du Périgord” ima konformaciju E, U, R s mišićnom masom raspoređenom na sitnom kosturu i stupnjem prekrivenosti masnim tkivom dva i tri na ljestvici EUROP.

Janjeće meso svijetle je boje (zbog sisanja majčina mlijeka najmanje 60 dana). Masno tkivo je bijelo ili blago obojeno, čvrsto, jednoliko zgusnuto i nezauljeno.

Pod ZOZP-om se na tržište mogu stavljati sljedeći nusproizvodi klanja: bubrezi, prsna žlijezda, srce, jetra, jezik, nožice.

Meso i nusproizvodi klanja janjadi „Agneau du Périgord” prezentiraju se svježi ili zamrznuti.

3.3.   
  Hrana za životinje (samo za proizvode životinjskog podrijetla) i sirovine (samo za prerađene proizvode)

3.3.1.   Ishrana janjadi

| — | od rođenja do dobi od najmanje 60 dana janjad se hrani sisanjem majčina mlijeka na zahtjev. Žive s majkom do odbijanja od mlijeka; |
| --- | --- |

—

od rođenja do dobi od najmanje 60 dana janjad se hrani sisanjem majčina mlijeka na zahtjev. Žive s majkom do odbijanja od mlijeka;

| — | nakon 60 dana i u završnoj fazi udio mliječne hrane smanjuje se do odbijanja od mlijeka i zamjene krmivom i dopunskom krmnom smjesom. Ta dopunska krmna smjesa sastoji se od žitarica distribuiranih u zrnu ili spljoštenom obliku i dušične dopune. |
| --- | --- |

—

nakon 60 dana i u završnoj fazi udio mliječne hrane smanjuje se do odbijanja od mlijeka i zamjene krmivom i dopunskom krmnom smjesom. Ta dopunska krmna smjesa sastoji se od žitarica distribuiranih u zrnu ili spljoštenom obliku i dušične dopune.

3.3.2.   Ishrana ovaca

Osnovna ishrana ovaca je ispaša. One pasu na prirodnim ili privremenim travnjacima i pašnjacima najmanje sedam mjeseci godišnje.

Sva ubrana krma uzgaja se na zemljopisnom području i uglavnom na poljoprivrednom gospodarstvu.

3.4.   
  Posebni proizvodni postupci koji se moraju provesti na određenom zemljopisnom području

„Agneau du Périgord” rađa se i uzgaja na zemljopisnom području.

Kako bi se očuvala sva svojstva janjećeg mesa, trebalo bi izbjegavati predugo trajanje prijevoza i stres kod životinja prije klanja. Stoga trajanje putovanja između gospodarstva i klaonice mora biti kraće od osam sati.

3.5.   
  Posebna pravila za rezanje, ribanje, pakiranje itd. proizvoda na koji se odnosi registrirani naziv

Najkraći rok trajanja iznosi najviše 18 mjeseci.

3.6.   
  Posebna pravila za označivanje proizvoda na koji se odnosi registrirani naziv

Sve meso sa ZOZP-om treba pratiti potvrda o podrijetlu (Certificat de Garantie d’Origine, C.G.O.) (trup) ili ono mora nositi oznaku maloprodajne jedinice (komadi).

4.   Sažeta definicija zemljopisnog područja

Zemljopisno područje ZOZP-a „Agneau du Périgord” obuhvaća sljedeće departmane, kantone i općine, u skladu sa službenim zemljopisnim šifrarnikom INSEE-a iz 2020.:

| — | Departman Dordogne u cijelosti; |
| --- | --- |

—

Departman Dordogne u cijelosti;

| — | U departmanu Corrèze: općine kantonâ Saint-Pantaléon-de-Larche (osim općina Estivals, Jugeals-Nazareth, Nespouls, Noailles i Turenne) i L’Yssandonnais te općina Brive-la-Gaillarde; |
| --- | --- |

—

U departmanu Corrèze: općine kantonâ Saint-Pantaléon-de-Larche (osim općina Estivals, Jugeals-Nazareth, Nespouls, Noailles i Turenne) i L’Yssandonnais te općina Brive-la-Gaillarde;

| — | U departmanu Lot: općine kantona Gourdon, Puy-l’Evêque (osim općina Le Boulvé, Les Junies, Lherm, Saint-Matré i Saux) i Souillac te općina Thédirac; |
| --- | --- |

—

U departmanu Lot: općine kantona Gourdon, Puy-l’Evêque (osim općina Le Boulvé, Les Junies, Lherm, Saint-Matré i Saux) i Souillac te općina Thédirac;

| — | U departmanu Lot-et-Garonne: općine kantona Les Coteaux de Guyenne (osim općine Jusix), Le Fumélois, Le Haut Agenais Périgord, Le Livradais, Le Pays de Serres, Le Val du Dropt i Villeneuve-sur-Lot-2 te općine Brugnac, Coulx, Labretonie, Lédat, Sauvagnas, Sembas, Verteuil-d’Agenais i Villeneuve-sur-Lot. |
| --- | --- |

—

U departmanu Lot-et-Garonne: općine kantona Les Coteaux de Guyenne (osim općine Jusix), Le Fumélois, Le Haut Agenais Périgord, Le Livradais, Le Pays de Serres, Le Val du Dropt i Villeneuve-sur-Lot-2 te općine Brugnac, Coulx, Labretonie, Lédat, Sauvagnas, Sembas, Verteuil-d’Agenais i Villeneuve-sur-Lot.

5.   Povezanost sa zemljopisnim područjem

Périgord se u geografskom smislu nalazi u jugozapadnom dijelu Francuske, obuhvaća departman Dordogne, graniči s pokrajinama Gironde i Charente na zapadu, Limousin i Quercy na istoku te Agenais na jugu. Kao i sva siromašnija područja, Dordogne je dugo bio departman u kojem su se uzgajale ovce. Uzgajivači ovaca u Périgordu stekli su posebno znanje i iskustvo uzgoja ovaca povezano s ograničenjima njihova područja te su uspostavili sustav uzgoja u kojem se kombiniraju svi dostupni resursi. U kontekstu malog poljoprivrednog gospodarstva, u mješovitom sustavu uzgoja usjeva i stoke, u kojem je svrha ovčarstva poticati područja slabe produktivnosti, prirodno se nametnuo odabir otporne ili poluotporne pasmine majki. Zbog toga uzgajivač cijelu godinu može hraniti i razmnožavati ovce iskorištavanjem resursa zemljopisnog područja (krma, krški i zeleni pašnjaci), a pritom zadržati dovoljno žitarica i najbolje sijeno za završnu obradu janjadi. Posebnost janjadi „Agneau du Périgord” uglavnom je povezana s tim tradicionalnim uzgojem: razdoblje sisanja majčina mlijeka, nakon kojeg slijedi završno razdoblje s ishranom koja se temelji na krmivu i cjelovitim ili spljoštenim žitaricama, zaslužnima za kvalitetu i ugled janjadi „Agneau du Périgord”.

Périgord je prostrano područje obronaka koji se pružaju u smjeru sjeveroistok-jugozapad, ispresijecano s četiri rijeke i njihovim brojnim pritocima, što omogućuje postupan prijelaz iz brdskih predjela Plateau des Millevaches u pokrajini Limousin (visine 480 m) u područje donjeg toka rijeke Dordogne (visine 8 m). Dodirno područje između starog hercinskog masiva i vapnenačkih te sedimentnih naslaga ravnice ima potpuno stiješnjen, slomljen, uzdignut i erodiran reljef, formiran pojavom alpskog lanca u tercijarnom dobu. Na kristalnim stijenama Sjevernog Périgorda voda je izbrazdala duboke doline sa strmim padinama i uskim klancima. U Središnjem Périgordu erozija se proširila širokim dolinama, zbog čega je reljef kombinacija litica i blagih padina prekrivenih vapnenačkim ostacima.

Zbog reljefa koji čine visoravni, brežuljci, padine i doline krajolik je šumovit i vrlo heterogen, a na često nedalekoj pozadini uvijek se ocrtavaju šume, šumarci ili samo grmlje ili živica.

Doline, koje su jedina područja bogata aluvijalnim nanosima i pogodna za poljoprivredu, opreka su suhim i siromašnim visoravnima i brežuljcima.

Općenito, klima u pokrajini Périgord uglavnom je umjerena, oceanska, s prosječnim količinama oborina (850 mm) raspoređenima na prosječno 130 dana i blagom prosječnom temperaturom (12 °C). Zbog vrlo izraženih zima i ljeta te raznovrsnih jeseni i proljeća, zimi je izložena i kontinentalnim, a ljeti gotovo sredozemnim utjecajima. Zbog svojeg prijelaznog položaja odlikuje se i vrlo velikom promjenjivošću.

Prisutnost ovaca u Périgordu, koja je potvrđena još prije 6 000 godina, bila je konstantna i važna do 19. stoljeća. Procjenjuje se da je 1809. populacija ovaca bila četiri do pet puta veća od populacije goveda. Ona je iznosila više od 667 400 grla, rasprostranjenih u cijelom departmanu.

Kao i svugdje u to vrijeme, ovce su prije svega služile za proizvodnju vune, koja je bila dragocjena u proizvodnji odjeće, i stajskoga gnojiva. Proizvodnja mesa nusproizvod je koji je ponajprije bio namijenjen za osobne potrebe u domaćinstvu uzgajivača, iako već tada postoje dokazi o posebnom korištenju u lokalnoj gastronomiji. U drugoj polovini 19. stoljeća iz više podudarnih zapisa vidljiv je prelazak stočarstva na proizvodnju mesa.

Dordogne je još 1938. bio jedan od pet najvećih francuskih departmana po broju ovaca. Od znatnog pada nakon posljednjeg rata ta se populacija uvelike oporavila.

Uloga je uzgoja ovaca na poljoprivrednim gospodarstvima razvoj područja niske poljoprivredne produktivnosti.

Iz tih ograničenja proizlazi odabir ovaca priznatih pasmina koje su odabrane zbog svoje otpornosti, izdržljivosti, nezahtijevnosti, sposobnosti ispaše na oskudnim pašnjacima te mogućnosti sezonskog pomaka i hranjenja janjadi bez teškoća. Rast populacije danas odnosi se na više pasmina (čistokrvne ili križane): Lacaune viande, Blanche du Massif Central, Romane, Causse du Lot i Charmoise. Te otporne ili poluotporne pasmine uzgajaju se križanjem s oplemenjivačkim ovnovima. Križanje kontroliraju uzgajivači, a odabir pasmine očeva temelji se na sparivanjima kojima se mogu poboljšati trupovi janjadi ili očuvati majčinske kvalitete budućih majki: otpornost, mogućnost sezonskog pomaka i prirodnog parenja.

Sustav hranidbe koji je uspostavio uzgajivač prilagođen je istim ograničenjima: izazov je znati kako najbolje iskoristiti svoje resurse za proizvodnju kvalitetne janjadi tijekom cijele godine.

Uzgajivač nastoji organizirati hranidbu stada i vodi računa o prilagodbi dostupne hrane u skladu s hranidbenim potrebama ovaca i mladunčadi prema njihovim fiziološkim fazama.

Zbog toga uzgajivač izrađuje složen kalendar hranjenja, u kojem su optimalno obuhvaćeni krški pašnjaci, zeleni pašnjaci i površine za ispašu, a pritom su za svako od tih područja uzeti u obzir njegova površina, potencijalni prinos i eventualno udaljenost od poljoprivrednog gospodarstva.

Stado, podijeljeno na homogene skupine prema fiziološkim potrebama (bređe ovce ili ovce dojilje, šilježice za rasplod) vodi se na ispašu prema kalendaru kojim se omogućuje potpuno iskorištavanje svih biljnih resursa, a pritom se poštuju hranidbene potrebe svih kategorija životinja.

U životu janjadi „Agneau du Périgord” postoje dvije faze: faza sisanja u kojoj janjad prati majku i završna faza u kojoj im se posvećuje posebna pažnja (poseban prostor i prvorazredna hrana).

Na tom posebnom prostoru uzgajivač hrani janjad posebnim obrokom koji se sastoji od uravnotežene smjese žitarica od uglavnom cijela ili spljoštena zrna, uz prihranu kvalitetnim sijenom od trava i mahunarki.

Kako se smanjuje dojenje taj dodatak dojenju postaje glavni obrok mladunčadi.

Ta je hrana temelj za neometaniji i brži rast janjadi „Agneau du Périgord”.

„Agneau du Périgord” mlada je janjad (stara od 80 do 180 dana) i lagana janjad (od 15 do 21 kg). Ima dobru konformaciju s mišićnom masom na sitnom kosturu, a na trupu nema posjekotina ni modrica. Boja mesa je svjetloružičasta. Masno tkivo je bijelo ili blago obojeno, čvrsto, jednoliko zgusnuto i nezauljeno.

Uzročna veza temelji se na kvaliteti i ugledu janjadi „Agneau du Périgord”

Zbog velike nestalnosti klimatskih uvjeta tog područja i niskog poljoprivrednog potencijala prilagođeni su sustavi uzgoja u okviru kojih se danas proizvodi janjad „Agneau du Périgord”.

Vlažna područja regije Périgord Vert, kao što su suhe vapnenačke visoravni pokrajine Sarladais i jurskih područja, pružaju mogućnosti za ispašu ovaca, koje često jedine mogu iskoristiti ta siromašna zemljišta i nepristupačne i skučene čestice na strmim padinama, općepoznate kao „picadies”.

S obzirom na veliku varijabilnost oborina i temperatura, poljoprivrednici iz pokrajine Périgord, koji nikad ne mogu biti sigurni u to da će oborine ili temperature biti povoljne za njihove usjeve, počeli su diversificirati proizvodnju radi raspodjele rizika na više glavnih kultura.

Zahvaljujući toj vrsti krajolika i tim prirodnim uvjetima održala su se mala i rascjepkana poljoprivredna gospodarstva, na kojima je dugo vladao autarhičan sustav, u okviru kojeg su se nastojali potpuno iskoristiti svi vlastiti poljoprivredni i ljudski resursi. Ondje prevladava mješoviti sustav uzgoja usjeva i stoke.

Uzgoj ovaca stoga se često povezuje s proizvodnjom žitarica, koja se djelomično upotrebljava za hranidbu stada ovaca, uz jednu ili više drugih kultura.

Od početka 20. stoljeća proizvodnja mesa zamijenila je proizvodnju vune, a uzgajivači pokrajine Périgord u skladu s općim trendovima počinju se zanimati za genetski napredak.

Stoga se u pokrajini Périgord razvijaju tri pasmine: Charmoise, Berrichonne de l’Indre i Causse du Lot. Danas se populacija tih pasmina smanjila, a povećala se populacija uglavnom triju drugih pasmina: mesna pasmina Lacaune, pasmina Blanche du Massif Central i pasmina Romane. Međutim, uzgoj starih pasmina, posebno Charmoise i la Causse du Lot, u posljednjem desetljeću doživio je ponovni procvat.

Zbog upotrebe tih otpornih pasmina razvijene su prakse kojima se u obzir uzimaju razne značajke tog područja.

Posebnost janjadi „Agneau du Périgord” uglavnom je povezana s tim tradicionalnom uzgojem: razdoblje sisanja majčina mlijeka, nakon kojeg slijedi završno razdoblje s ishranom koja se temelji na krmivu i cjelovitim ili spljoštenim žitaricama.

Svijetla boja mesa janjadi „Agneau du Périgord” povezana je s dva komplementarna elementa u metodi proizvodnje, a to su starost janjadi pri klanju (najviše 180 dana) i razdoblje hranjenja mlijekom, s obzirom na to da janjad siše majčino mlijeko najmanje 60 dana.

Bijelo (ili blago obojeno) i čvrsto masno tkivo posljedica je posebne ishrane u završnoj fazi. Ta se ishrana temelji na krmivu i dopunskoj krmnoj smjesi na bazi žitarica od isključivo cijelog ili spljoštenog zrna.

Zbog tog posebnog dodatka ishrani meso janjadi „Agneau du Périgord” dobiva uravnoteženu intrinzičnu mast.

„Agneau du Périgord” tradicionalan je proizvod povezan s terroirom pokrajine Perigord. Riječ je o blagdanskom jelu koje se priprema na brojne načine, ali uvijek ima važno mjesto za stolom.

Ističe se u mnogim se receptima, a katkad se veliča kao „drugi biser Périgorda”.

Upućivanje na objavu specifikacije

(članak 6. stavak 1. drugi podstavak ove Uredbe)

https://info.agriculture.gouv.fr/gedei/site/bo-agri/document_administratif-cdf6faf7-26d4-42dd-9789-a75c4c4d5eca

---

(1)  SL L 343, 14.12.2012., str. 1.

---